ai4bharat/Pralekha huggingface dataset:
संरक्षण मंत्रालय
भारतीय लष्करातील पॅरा-खेळाडू टोकियो पॅरा ऑलिम्पिक 2020 साठी ठरला पात्र
पुणे, 28 जुलै 2021
हवालदार सोमन राणा या जागतिक क्रमवारीत दुसऱ्या स्थानी असलेल्या भारतीय लष्करातील आंतराष्ट्रीय पॅरा-खेळाडूची निवड बैठे शॉट पुट खेळासाठी F 57 श्रेणीत निवड झाली आहे. लष्करी क्रीडा केंद्र बोर्डाच्या अधिपत्याखालील पुण्यातील खडकी येथील लष्करी पॅरालिंपिक केंद्र बीईजी आणि सेंटर केंद्रातील तो पॅरा-खेळाडू आहे.
राणा हा 38 वर्षिय पॅरा-खेळाडू शिलॉंगचा असून सामान्य कुटुंबातील आहे. 1 डिसेंबर 2006 ला त्याच्या युनिट बरोबर कार्यरत असताना सुरूंगाच्या स्फोटात त्याला त्याचा उजवा पाय गमावावा लागला. बहुतांश वेळा पायाला झालेली दुखापत म्हणजे खेळाडूच्या क्रीडा- कारकिर्दीचा अस्त. पण सोमन राणाने भितीवर मात करून स्वतःला प्रोत्साहन दिले व ते ठाम राहिले.
2017 मध्ये त्यांचा लष्कराच्या पॅरालिंपिक केंद्रात प्रवेश झाला. लष्करातील विकलांगत्व आलेल्या खेळाडूंना या केंद्रात पॅरा-खेळातील प्राविण्य मिळवण्यासाठी तयार केले जाते, जेणेकडून त्यांच्या जीवनात सकारात्मक दृष्टीकोन टिकून राहिल. 2017मध्ये सुरुवात झालेल्या केंद्रातील पॅरा-खेळाडूंनी 28 आंतरराष्ट्रीय तर 60 राष्ट्रीय पदके पटकावली आहेत. आशियाई पॅरा-क्रीडा स्पर्धा, जागतिक लष्करी क्रीडा, जागतिक पॅरा चॅंपियनशीप व जागतिक ग्रँड प्रीक्स यांसारख्या अनेक स्पर्धांमध्येही येथील खेळाडूंनी भारताचे प्रतिनिधीत्व करत पदके मिळवली आहेत.
यावर्षी सोमन राणाने सर्व प्रकारच्या प्रतिकूलतेवर मात करत जागतीक टुयनिस पॅरा चँपियनशिपमध्ये सुवर्ण पदक, एकोणीसाव्या राष्ट्रीय पॅराखेळाडू चँपियनशीप मध्ये 2 सुवर्ण व एक रौप्य अशी पदके मिळवली आहेत. सोमन राणाने आपल्या देशाला अभिमान वाटेल अशी कामगिरी
केली आहे. टोकियो2020 पॅरालिंपिकमध्ये पदकांच्या प्रबळ दावेदारांपैकी ते एक असतील.
M.Iyengar/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
राष्ट्रीय वित्तीय परीक्षण प्राधिकरण
सूक्ष्म, लघु आणि मध्यम कंपन्यांसाठी वैधानिक लेखापरीक्षण आणि लेखा परीक्षण मानकाविषयी सल्लापत्र - टिपण्णी नोंदवण्यासाठी 30 नोव्हेंबर 2021 पर्यंत मुदतवाढ
सूक्ष्म, लघु आणि मध्यम कंपन्यांसाठी वैधानिक लेखापरीक्षण आणि लेखा परीक्षण मानकाविषयी सल्लापत्र - टिपण्णी नोंदवण्यासाठी 30 नोव्हेंबर 2021 पर्यंत मुदतवाढ देण्यात आली आहे. याआधी ही मुदत 10 नोव्हेंबरपर्यंत होती. हे सल्लापत्र पुढील लिंकवर बघता येईल-: https://nfra.gov.in/sites/default/files/NFRAConsultationPaperMSMCs_0.pdf
आपले अभिप्राय नोंदवण्यासाठी comments-tac.paper@nfra.gov.in येथे इ-मेल पाठवू शकता
किंवा टपालाने NFRA अर्थात राष्ट्रीय वित्तीय रिपोर्टिंग प्राधिकरणाला पुढील पत्त्यावर पाठवू शकता-:
सचिव,
NFRA -राष्ट्रीय वित्तीय रिपोर्टिंग प्राधिकरण,
7वा-8वा मजला, हिंदुस्थान टाइम्स हाऊस,
18-20 कस्तुरबा गांधी मार्ग, नवी दिल्ली 110001.
NFRA अर्थात राष्ट्रीय वित्तीय रिपोर्टिंग प्राधिकरणाविषयी-:
भारतात हिशेब आणि लेखा परीक्षण यासाठी ऑक्टोबर 2018 मध्ये स्वतंत्र नियामक म्हणून राष्ट्रीय वित्तीय रिपोर्टिंग प्राधिकरण, याची स्थापना करण्यात आली. हे अधिकरण वस्तुनिष्ठता, निष्ठा, निष्पक्षपातीपणा, स्वातंत्र्य, न्यायोचित व्यवहार आणि पारदर्शकता यासाठी ओळखले जावे, अशी अपेक्षा एन.एफ.आर.ए.च्या सनदीत व्यक्त करण्यात आली आहे. कोणत्याही शिफारशी करताना, व्यवसाय-सुलभतेवरील संभाव्य परिणामांचा एन.एफ.आर.ए.विचार करते. कंपनी कायदा, 2013 च्या कलम 132 [म्हणजे 132] नुसार, हिशेब तपासणी आणि लेखा परीक्षण यासाठीचे धोरण आखण्यासाठी तसेच कंपन्या किंवा कंपन्यांचे विशिष्ट वर्ग किंवा त्यांचे लेखा-परीक्षक यांच्या प्रमाणकांविषयीही एन.एफ.आर.ए.ने केंद्र सरकारला शिफारशी देणे आवश्यक आहे.
पंतप्रधान कार्यालय
केंद्रीय अर्थसंकल्प 2020 साठी पंतप्रधानांनी मागवल्या मत आणि सूचना
नवी दिल्ली, 9 जानेवारी 2020
केंद्रीय अर्थसंकल्प 2020 साठी पंतप्रधान नरेंद्र मोदी यांनी MyGov वर जनतेकडून मत आणि सूचना मागवल्या आहेत.
पंतप्रधान म्हणाले, “केंद्रीय अर्थसंकल्प 130 कोटी भारतीयांच्या आकांक्षांचे प्रतिनिधित्व करतो आणि भारताच्या विकासाची दिशा निश्चित करतो. यावर्षीच्या अर्थसंकल्पासाठी मी तुम्हा सर्वांना MyGov वर तुमची मत आणि सूचना देण्यासाठी निमंत्रित करतो”.
M.Chopade/S.Kane/P.Malandkar
(Visitor Counter : 88
पंतप्रधान कार्यालय
आत्मनिर्भर भारत संकल्पनेत दर्जा आणि परिमाण या दोन्हींचा विचार : पंतप्रधान
मापनशास्त्र हा, आपण जगात कुठे उभे आहोत हे दाखविणारा आरसा : पंतप्रधान
नवी दिल्ली, 4 जानेवारी 2021
आत्मनिर्भर भारत म्हणजे दर्जा आणि परिमाण या दोन्हींचा विचार करणारी संकल्पना आहे असे पंतप्रधान नरेंद्र मोदी यांनी म्हटले आहे. राष्ट्रीय मापन शास्त्र परिषद 2021 ला संबोधित करताना ते बोलत होते. मोदी यांनी या प्रसंगी राष्ट्रीय अणु कालमापक आणि भारतीय निर्देशक द्रव्य प्रणाली राष्ट्राला अर्पण केली तसेच राष्ट्रीय पर्यावरणीय मानक प्रयोगशाळेची कोनशीला बसविली. “भारतीय उत्पादनांनी जगाची बाजारपेठ भरून टाकणे हे आपले ध्येय नाही तर आपल्याला प्रत्येक ग्राहकाचे हृद्य जिंकायचे आहे. भारतीय उत्पादनांना मोठ्या प्रमाणावर येणारी जागतिक मागणी आणि या उत्पादनांचा स्वीकार हे आपले ध्येय आहे,” असे पंतप्रधान म्हणाले.
दर्जा आणि मोजमापनासाठी गेली अनेक दशके भारत परदेशी प्रमाणकांवर अवलंबून होता. पण आता भारताचा वेग, प्रगती, उत्थान, प्रतिमा आणि शक्ती आपल्या स्वतःच्या मानकांनी ठरविली जाईल असे ते म्हणाले. मापनशास्त्र हे मोजमापाचे विज्ञान असून ते कोणत्याही शास्त्रीय यशाचा पाया आहे. सशक्त मापनाशिवाय कोणतेही संशोधन प्रगती करू शकत नाही. अगदी आपले यश देखील नेहमीच एखाद्या मोजपट्टीने मोजावे लागते. कोणत्याही देशाची जगातील विश्वासार्हता ही नेहमीच त्या देशाच्या मापन शास्त्राच्या विश्वसनीयतेवर अवलंबून असते, मापनशास्त्र हा, जगात आपण नेमके कुठे उभे आहोत हे दाखविणारा आरसा आहे, असे ते म्हणाले.
आत्मनिर्भर भारताचे ध्येय साध्य करण्यासाठी म्हणजे दर्जा आणि परिमाण या दोन्हींचा विचार झाला पाहिजे असे पंतप्रधानांनी सांगितले. भारतीय उत्पादनांनी जगाची बाजारपेठ भरून टाकण्याऐवजी ही उत्पादने खरेदी करणाऱ्या प्रत्येक ग्राहकाचे हृद्य जिंकायचे आवाहन त्यांनी केले. स्वदेशी उत्पादनांना जागतिक बाजारातून मोठी मागणी येण्यासोबतच त्यांचा जागतिक स्तरावर उत्तम स्वीकार होईल हे आपण सुनिश्चित करणे आवश्यक आहे, दर्जा आणि विश्वसनीयता यांच्या पायावर आपण सशक्त भारत ब्रँडची उभारणी केली पाहिजे असे मोदी यांनी सांगितले.
देशाला आज अर्पण केलेले ‘भारतीय निर्देशक द्रव्य’ उद्योग जगताला, अवजड धातू,औषध निर्मिती आणि वस्त्रोद्योग या क्षेत्रांमध्ये प्रमाणित संदर्भ वस्तू प्रणालीच्या सहाय्याने दर्जात्मक उत्पादने निर्माण करायला मदत करेल असे ते म्हणाले. औद्योगिक क्षेत्र आता नियामक केंद्री दृष्टीकोनाऐवजी ग्राहक केंद्री दृष्टीकोन स्वीकारत आहे असे ते पुढे म्हणाले. या नव्या मानकांमुळे, सर्व जिल्ह्यातील स्थानिक उत्पादनांना जागतिक ओळख देण्याची मोहीम सुरु झाली आहे आणि तिचा सूक्ष्म, लघु आणि मध्यम उद्योग क्षेत्राला मोठा फायदा होणार आहे असे मोदी यांनी सांगितले.
देशातील मानके आंतरराष्ट्रीय मानकांच्या दर्जाची झाल्यामुळे परदेशी उत्पादकांना स्थानिक पुरवठा साखळी शोधण्यासाठी मदत होणार आहे. नव्या मानकांमुळे आयात आणि निर्यात या दोन्हींचा दर्जा उत्तम राखण्याची खात्री देता येईल. यामुळे भारतातील सामान्य ग्राहकाला देखील उत्तम दर्जाची उत्पादने मिळू शकतील आणि निर्यातदाराच्या अडचणी कमी होतील असे पंतप्रधान मोदी यांनी यावेळी सांगितले.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
निवडणूक आयोगाकडून आंध्र आणि तेलंगणसाठी विशेष केंद्रीय पोलीस निरिक्षकांची नेमणूक
नवी दिल्ली, 28 मार्च 2019
भारतीय निवडणूक आयोगाने विवेक दुबे  यांचे नाव आगामी लोकसभा निवडणूकांदरम्यान पश्चिम बंगाल आणि झारखंड या राज्यांसाठी केंद्रीय पोलीस निरिक्षक म्हणून निर्देशित केले आहे. या राज्यांसाठी आधी के. के. शर्मा  यांचे नाव निर्देशित केले होते. मात्र त्यांना आंध्र प्रदेश आणि तेलंगण इथे नियुक्ती देण्यात आली आहे.
N.Sapre/S.Kakade/D.Rane
(Visitor Counter : 111
माहिती आणि प्रसारण मंत्रालय
इफ्फी 53 मध्ये इंडियन पॅनोरमा अंतर्गत ‘सौदी वेलक्का’चे प्रदर्शन
हा चित्रपट कोर्ट रुम ड्रामाऐवजी एक सामाजिक नाट्य म्हणून ओळखला जावा असे मला वाटते- दिग्दर्शक तरुण मूर्ती
गोवा/मुंबई, 27 नोव्हेंबर 2022
“हा चित्रपट एक कोर्ट रुम ड्रामाऐवजी एक सामाजिक नाट्य म्हणून ओळखला जावा असे मला वाटते. ‘सौदी वेलक्का’ या माझ्या दुसऱ्या चित्रपटासोबत या महोत्सवात उपस्थित राहायला मिळाल्याचा मला अतिशय अभिमान आहे आणि त्याबद्दल अतिशय आनंद झाला आहे, असे सौदी वेलक्का या भारतीय चित्रपटाचे दिग्दर्शक तरुण मूर्ती यांनी सांगितले आहे. गोव्यामध्ये भारतीय आंतरराष्ट्रीय चित्रपट महोत्सवाच्या पार्श्वभूमीवर पत्र सूचना कार्यालयाने आयोजित केलेल्या इफ्फी ‘टेबल टॉक्स’ मध्ये निर्माते संदीप सेनन यांच्यासह ते प्रसारमाध्यमांशी संवाद साधत होते.
53 व्या IFFI मध्ये भारतीय पॅनोरमा विभागांतर्गत सौदी वेल्लाक्का प्रदर्शित करण्यात आला. 2 डिसेंबर 2022 रोजी थिएटरमध्ये प्रदर्शित होणार आहे
बराच काळ प्रलंबित असलेल्या एका प्रकरणासाठी न्यायालयाकडून समन्स वॉरंट मिळालेल्या 23 वर्षांच्या अभिलाष शशीधरन याची कहाणी या चित्रपटात आहे. दमछाक करणाऱ्या या न्यायालयीन प्रक्रियेत अडकलो तर गल्फ व्हिसा मिळवण्याचे आपले स्वप्न अपूर्ण राहण्याचा धोका निर्माण होण्याच्या भीतीने त्याला धक्का बसतो. सत्य काय आहे हे शोधण्याचा आटोकाट प्रयत्न केल्यावर त्याला असे लक्षात येते की अर्नाकुलममध्ये सौदी या ठिकाणी दोन शेजाऱ्यांमध्ये झालेल्या क्षुल्लक वादाचे एका मोठ्या प्रकरणात रुपांतर होऊन त्यामध्ये सहभागी असलेल्या प्रत्येकाचं आयुष्य बदलून गेलं आहे.
कोची मधील सौदी नावाने ओळखल्या जाणाऱ्या एका भागातील एका लहानशा समुदायाभोवती फिरणारं या चित्रपटाचं कथानक आहे असे निर्माते संदीप सेनन यांनी सांगितलं. एका शेजाऱ्याच्या डोक्यावर नारळ पडतो आणि त्यातून वादाला सुरुवात होते अशा प्रकारे या कथानकाचा प्रारंभ होतो. एक व्यवस्था कशा प्रकारे एक व्यक्ती, एक कुटुंब यांच्या आयुष्यावर परिणाम करते आणि एका कुटुंबाच्या भोवती फिरत राहते आणि मानवता कशी वाटचाल करते हे दाखवण्याचा प्रयत्न केला आहे. या समुदायामधील मानवतेचा भाग देखील आपण विचारात घेतला पाहिजे. ही व्यवस्था त्यांच्या जीवनात बदल घडवून आणण्यात आणि पुढील काळात त्यांना घडवण्यात खूप मोठी भूमिका बजावते, असे ते म्हणाले.
या चित्रपटात एका वृद्ध महिलेला अभिनेत्री म्हणून भूमिका देण्यामध्ये असलेल्या धोक्याबाबत निर्मात्यांना विचारले असता अशा जोखमींची त्यांना सवय असल्याचे त्यांनी सांगितले. एका नव्या चेहऱ्याची या कथानकाची मागणी होती आणि त्यासाठी आम्ही अनेक वृद्ध महिलांची या भूमिकेसाठी चाचपणी केली आणि या कलाकाराची निवड केली.PIB Mumbai | S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
नौवहन मंत्रालय
तटीय प्रदेशात मत्स्य बंदरे
नवी दिल्ली, 4 ऑगस्ट 2023
शासनाने महाराष्ट्रातील नऊ  मासेमारी बंदर प्रकल्पांना  मान्यता दिली आहे. त्यापैकी चार  प्रकल्पांना बंदरे, जहाजबांधणी आणि जलमार्ग मंत्रालयाने मत्स्यव्यवसाय, पशुसंवर्धन आणि दुग्धव्यवसाय मंत्रालयाच्या मत्स्यव्यवसाय विभागाशी अभिसरण पद्धतीने आणि पाच  प्रकल्पांना मत्स्यव्यवसाय आणि मत्स्यशेती पायाभूत सुविधा निधी  अंतर्गत मत्स्यव्यवसाय विभागाने मंजूरी दिली आहे. शासनाने मत्स्यव्यवसाय विभागाच्या प्रधानमंत्री मत्स्य संपदा योजना  अंतर्गत महाराष्ट्रात नऊ  मत्स्य साठवण केंद्रे  बांधण्यास मान्यता दिली आहे.
परिशिष्ट -I
महाराष्ट्रातील मासेमारी बंदर प्रकल्प
|
|
Sl. No.
|
|
Name of the Project
|
|
Scheme
|
|
Total Project cost

|
|
District
|
|
1
|
|
Development of Mallet Bunder Fishing Harbour
|
|
PMMSY & Sagarmala
|
|
96.60
|
|
Mumbai
|
|
2
|
|
Modernisation of Sassoon Dock Fishing Harbour
|
|
Blue Revolution & Sagarmala
|
|
92.52
|
|
Mumbai
|
|
3
|
|
Karanja Fishing Harbour
|
|
Blue Revolution & Sagarmala
|
|
149.80
|
|
Raigad
|
|
4
|
|
Anandwadi Fishing Harbour
|
|
Blue Revolution & Sagarmala
|
|
88.44
|
|
Sindhudurg
|
|
5
|
|
Construction of Fisheries Harbour at Jeevana, Taluka Shrivardhan, District Raigad
|
|
FIDF
|
|
185.48
|
|
Raigad
|
|
6
|
|
Construction of Fisheries Harbour at Bharadkhol, Near Shrivardham, District Raigad
|
|
FIDF
|
|
119.64
|
|
Raigad
|
|
7
|
|
Construction of Fisheries Harbour at Harnai Taluka Dapoli District Ratnagiri
|
|
FIDF
|
|
221.34
|
|
Ratnagiri
|
|
8
|
|
Construction of Fisheries Harbour at Sakhari Nate Taluka Rajapur District Ratnagiri
|
|
FIDF
|
|
146.90
|
|
Ratnagiri
|
|
9
|
|
Development of Fishing Harbour at Satpati Near Palghar, Palghar District
|
|
FIDF
|
|
267.12
|
|
Palghar
परिशिष्ट -II
महाराष्ट्रातील मत्स्य साठवण केंद्रे प्रकल्प
|
|
Sl. No.
|
|
Name of the Project
|
|
Scheme
|
|
Total Project Cost

|
|
District
|
|
1
|
|
Shiroda fish landing centre in Vengurla taluk
|
|
PMMSY
|
|
15.24
|
|
Ratnagiri-Sindhudurg
|
|
2
|
|
DandiMakrebag fish landing centre in Malvan taluk
|
|
PMMSY
|
|
4.52
|
|
Ratnagiri-Sindhudurg
|
|
3
|
|
Taramumbri fish landing centre in Deogad taluk
|
|
PMMSY
|
|
7.76
|
|
Ratnagiri-Sindhudurg
|
|
4
|
|
Dabhol fish landing centre in Dapoli taluk
|
|
PMMSY
|
|
9.39
|
|
Raigad
|
|
5
|
|
Korlai fish landing centre in Murud taluk
|
|
PMMSY
|
|
7.65
|
|
Raigad
|
|
6
|
|
Palshet fish landing centre in Guhagar taluk
|
|
PMMSY
|
|
8.34
|
|
Ratnagiri
|
|
7
|
|
Revdanda fish landing centre in Alibag taluk
|
|
PMMSY
|
|
45.96
|
|
Raigad
|
|
8
|
|
Asgoli fish landing centre in Guhagar taluk
|
|
PMMSY
|
|
8.83
|
|
Ratnagiri
|
|
9
|
|
Budhal fish landing centre in Guhagar taluk
|
|
PMMSY
|
|
6.57
|
|
Ratnagiri
केंद्रीय बंदरे, जहाजबांधणी आणि जलमार्ग मंत्री सर्बानंद सोनोवाल यांनी आज लोकसभेत एका लेखी उत्तरात ही माहिती दिली.S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
उपराष्ट्रपती कार्यालय
समाजाच्या उत्थानासाठी नव्या कल्पना आणि संशोधन घेऊन या - संशोधक आणि स्वयं उद्योजकांना उपराष्ट्रपतींचे आवाहन
बेंगळूरू तंत्रज्ञान शिखर परिषद 2021 चे उप्रष्ट्रापातींच्या हस्ते उद्घाटन
भारताचे उपराष्ट्रपती वेंकय्या नायडू यांनी आज वैज्ञानिक, तंत्रज्ञ आणि स्वयं उद्योजकांना समाजाच्या उत्थानासाठी नवीन कल्पना आणि संशोधन करून मानवतेच्या विकासासाठी आणि समाजाच्या उत्थानासाठी ज्ञान संपत्ती आणि आर्थिक संपत्ती निर्माण करण्याचे आवाहन केले आहे.
बेंगळूरू येथे बेंगळूरू तंत्रज्ञान शिखर परिषद 2021 च्या उद्घाटन प्रसंगी बोलताना नायडू म्हणले की, आपल्या आयुष्यात आनंद आणि सुख आणणे, हे तंत्रज्ञानाचे अंतिम उद्दिष्ट असते. त्यांनी, लोकांच्या ज्वलंत समस्या सोडवून, त्यांचे आयुष्य जास्त आनंदी आणि सुखी करण्यासाठी तंत्रज्ञान विकसित करण्याचे आवाहन केले.
बेंगळूरू तंत्रज्ञान शिखर परिषदेत सहभागी झालेल्या सर्व तंत्रज्ञाना उपराष्ट्रपतींनी कृषी क्षेत्राकडे विशेष लक्ष देण्याचे आवाहन केले. शेतीमध्ये छोट्या छोट्या कृषी तंत्रज्ञानाचा वापर केला जावा, असे त्यांनी सुचवले.
जसे की अचूक कृषी, ऑनलाईन बाजारपेठा आणि कृत्रिम बुद्धीमत्तेचा वापर कृषी क्षेत्रात केला जाऊन शेतीची उत्पादकता आणि उत्पन्न वाढवण्यास मदत होऊ शकते. हवामान बदलाचे कृषी क्षेत्रावर होणारे विपरीत परिणाम हा चिंतेचा विषय असल्याचे सांगत, या आव्हानांवर मात करण्यासाठी तंत्रज्ञानाचा आधार घेतला जावा, असे ते म्हणाले.
यावेळी उपराष्ट्रपती नायडू यांनी सुप्रसिद्ध कन्नड अभिनेते पुनीत राजकुमार यांच्या अकाली निधनाविषयी शोक व्यक्त केला. "पुनीत राजकुमार केवळ उत्तम अभिनेतेच नव्हते, तर गरजूंना मदत करणारे, त्यांची काळजी करणारे ते एक उमदे व्यक्तिमत्वही होते" असे नायडू म्हणाले. बीटीएस-2021 मध्ये दूरदृश्य प्रणालीच्या माध्यमातून सहभागी झाल्याबद्दल उपराष्ट्रपतींनी ऑस्ट्रेलियाचे पंतप्रधान स्कॉट मॉरिसन आणि इस्त्रायलचे पंतप्रधान नफ्ताली बेनेट यांचे आभार मानले.
कर्नाटकचे राज्यपाल थावरचंद गेहलोत, मुख्यमंत्री बसवराज बोम्मई, केंद्रीय मंत्री राजीव चंद्रशेखर, वरिष्ठ प्रशासकीय अधिकारी, संशोधन, उद्योजक या कार्यक्रमाला उपस्थित होते.
राष्ट्रपती कार्यालय
मिझोराम विद्यापीठाच्या 17 व्या दीक्षांत समारंभात राष्ट्रपतींची उपस्थिती
नवी दिल्ली, 3 नोव्हेंबर 2022
राष्ट्रपती द्रौपदी मुर्मु यांनी आपल्या मिझोरम दौऱ्यात, मिझोरम विद्यापीठामधील आयआयएमसी ईशान्य शाखेचे दूरदृश्य माध्यमातून उद्घाटन केले. भारतीय जनसंवाद संस्था  ही माहिती आणि प्रसारण मंत्रालयाच्या अखत्यारीतील स्वायत्त संस्था आहे.
आयआयएमसी ईशान्य शाखेने 2011 मध्ये मिझोराम विद्यापीठाने उपलब्ध करून दिलेल्या तात्पुरत्या इमारतीतून कामाला सुरुवात केली. शाखेचे बांधकाम 2015 मध्ये सुरू झाले आणि 2019 मध्ये पूर्ण झाले. यासाठी एकूण खर्च 25 कोटी झाला आहे. मिझोराम विद्यापीठाने दिलेल्या 8 एकर जागेवरील आयआयएमसीच्या कायमस्वरूपी शाखेत वसतिगृहे आणि कर्मचारी निवासस्थानांसह स्वतंत्र प्रशासकीय आणि शैक्षणिक इमारती आहेत.
शाखेत स्थापनेपासूनच इंग्रजी पत्रकारितेतील पदव्युत्तर पदविका अभ्यासक्रम शिकवला जात आहे. यात बहुतेक भारताच्या इतर भागातील तर काही पूर्वोत्तर राज्यांमधील विद्यार्थी प्रवेश घेतात. यावर्षी इंग्रजी पत्रकारितेत दुसऱ्यांदा अव्वल स्थान पटकावल्याचा संस्थेला अभिमान आहे. संस्थेद्वारे आपल्या विद्यार्थ्यांना कॅम्पस प्लेसमेंट आणि त्यांच्या स्वत:च्या प्रयत्नांद्वारे देशभरातील नामांकित प्रसारमाध्यमांमधे रोजगार सुनिश्चित करण्यास सक्षम केले जाते. वर्षानुवर्षे विद्यार्थी दूरदर्शन सारख्या प्रतिष्ठीत माध्यम संस्थांमध्ये स्वतःचे स्थान निर्माण करत आहेत.
आयआयएमसीच्या इतर दोन शाखांसह ईशान्य शाखेची डिजिटल माध्यमात 2022-23 सत्रापासून पदव्युत्तर पदविका अभ्यासक्रम सुरु करण्यासाठी निवड झाली आहे. सद्यस्थितीत डिजिटल माध्यमाचे महत्त्व लक्षात घेऊन हा अभ्यासक्रम सुरू केला आहे.
मिझोरम विद्यापीठामधील शाखेत काम सुरू केल्यापासून शैक्षणिक आणि प्रशासकीय सहाय्य प्रदान केल्याबद्दल तसेच सर्वोतोपरी योगदान दिलेल्या सर्व लोकांचे, विशेषतः मिझोरम विद्यापीठाप्रति संस्थेने कृतज्ञता व्यक्त केली आहे.
2011 मध्ये उद्घाटन झाल्यापासून, प्रादेशिक संचालक एल.आर. सायलो संस्थेचे अध्यक्ष आहेत. त्यांना जनसंपर्क क्षेत्रात अनेक दशकांचा अनुभव असून मिझेरमचे माहिती आणि जनसंपर्क म्हणून त्यांनी 20 वर्षांपेक्षा अधिक काळ काम केले आहे.
आयआयएमसी ही माहिती आणि प्रसारण मंत्रालयाच्या अखत्यारीतील प्रतिष्ठीत पत्रकारिता संस्था आहे. देशातील आणि इतर विकसनशील देशांमधील माध्यम व्यावसायिकांच्या प्रशिक्षण गरजा पूर्ण करण्यासाठी 1965 मध्ये त्याची स्थापना झाली. तेव्हापासून ही भारतीय माहिती सेवेची प्रशिक्षण संस्था म्हणून कार्यरत आहे. नंतर इथे स्पर्धात्मक प्रवेश परीक्षेद्वारे इच्छुक पत्रकारांसाठी अभ्यासक्रम सुरू केले आहेत. आयआयएमसीने देशातील माध्यम शिक्षणाची गरज पूर्ण करण्याच्या उद्देशाने देशाच्या विविध भागात 5 प्रादेशिक शाखांचा विस्तार केला आहे.S.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्रालयाने देशभरात आवश्यक वस्तूंची वाहतूक करणाऱ्या ट्रक / लॉरी चालकांसाठी काय करावे आणि काय करू नये यासंबंधी अॅनिमेशन व्हिडीओ चित्रण केले उपलब्ध
लॉकडाऊन दरम्यान अत्यावश्यक वस्तू आणि औषधे यांची ने-आण करणाऱ्या ट्रक / लॉरी चालकांचा आदर करण्याचे केले आवाहन
नवी दिल्ली, 25 एप्रिल 2020
केंद्रीय रस्ते वाहतूक आणि महामार्ग मंत्रालयाने देशभरात जीवनावश्यक वस्तूंची वाहतूक करणाऱ्या ट्रक / लॉरी चालकांसाठी काय करावे आणि काय करू नये याबाबत माहिती देणारा अॅनिमेशन व्हिडिओ प्रसिद्ध केला आहे. कोविड -१९ ला आळा घालण्यासाठी सरकारला लॉकडाऊनचा कालावधी वाढवावा लागला असताना या परिस्थितीत जीवनावश्यक वस्तू आणि औषधांची वाहतूक करून जीवन सुकर करणाऱ्या ट्रक / लॉरी चालकांचा आदर आणि त्यांना सहकार्य करण्याचे आवाहन या अॅनिमेशनमध्ये केले आहे.
आकर्षक ग्राफिक ऍनिमेशन स्वरूपात काय करावे आणि काय करू नये याबाबत सूचनांमध्ये पुढील उल्लेख आहे-
: कोरोना विषाणू आजारापासून  सुरक्षित रहा
: लॉकडाउन दरम्यान आवश्यक वस्तू आणि औषधांची पुरवठा साखळी कायम ठेवणाऱ्या ट्रक /लॉरी चालकांचा आदर करा आणि त्यांना सहकार्य करा
: स्वतःचे आणि इतरांचे संरक्षण करा आणि तुमच्या स्वतःच्या सुरक्षेसाठी नियमांचे पालन करा
काय करावे:
- वैयक्तिक स्वच्छता राखा
- जेव्हा शक्य असेल तेव्हा साबण आणि पाण्याने आपले हात किमान २० सेकंद धुवा
- वाहन चालवताना / वाहनातून बाहेर पडताना मास्कचा वापर जरूर करा
- मास्क वापरल्यानंतर तो साबण आणि पाण्याने स्वच्छ धुवून वाळवायला ठेवा
- नेहमी आपल्या वाहनात सॅनिटायझर ठेवा
- वाहन चालवण्यापूर्वी किंवा त्यातून बाहेर पडण्यापूर्वी 70% अल्कोहोल -आधारित हॅन्ड सॅनिटायझरचा वापर करा
- नियमांनुसार वाहनात सहाय्यक आणि चालकाव्यतिरिक्त अतिरिक्त प्रवाशांसह प्रवास करू नका
- शारीरिक अंतर राखा
- चेक पोस्ट/लोडिंग-अनलोडिंग पॉईंट / रेस्टॉरंट या ठिकाणी लोकांशी थेट संपर्क टाळा
- दररोज आपले वाहन स्वच्छ करा
काय करू नये:
- फाटलेले / जुने आणि / किंवा इतरांनी वापरलेले मास्क वापरू नका
- एकापेक्षा अधिक सहाय्यकांना आपल्याबरोबर आपल्या वाहनातून प्रवास करू देऊ नका
- सामाजिक मेळावे टाळा
- आपल्या स्वच्छतेकडे दुर्लक्ष करू नका
चला, आपण सर्वजण एकमेकांची काळजी घेऊया आणि कोविड -१९ चा प्रसार रोखूया
व्हिडिओ पाहण्यासाठी येथे क्लिक कराG.Chippalkatti/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
Delhi-Mumbai, May 24, 2020

आरोग्य मंत्रालयाची कोविड-19 घडामोडींवरील माहिती
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने श्रेणीबद्ध, तसेच, पूर्वदक्षता घेऊन सक्रीय उपाययोजना सुरु आहेत. या सर्व उपाययोजना आणि व्यवस्थापनावर सर्वोच्च पातळीवरुन नियमित देखरेख ठेवली जात आहे.
केंद्रीय आरोग्य आणि कुटुंबकल्याण मंत्री डॉ हर्षवर्धन यांनी आज दिल्लीतील चौधरी ब्रह्मप्रकाश आयुर्वेद चरक संस्थान ला भेट दिली. हे संस्थान सध्या कोविड-19 च्या रुग्णांच्या व्यवस्थापनावर देखदेख ठेवण्यासाठी, कोविडचे समर्पित आरोग्य केंद्र म्हणून कार्यरत आहे. डॉ हर्षवर्धन यांनी यावेळी रूग्णालयातील विविध सुविधा आणि वार्ड ची पाहणी केली. तसेच कोविड 19 च्या रुग्णांवर आयुष मंत्रालयाच्या निर्देशांनुसार सुरु असलेल्या सर्वोपचारांचीही माहिती घेतली.
आरोग्य आणि कुटुंबकल्याण मंत्रालयाच्या निर्देशांनुसार,समर्पित कोविड हेल्थ सेंटर्समध्ये मध्यम स्वरूपाची लक्षणे असलेल्या सर्व कोविड रुग्णांवर उपचार केले जातात आणि त्यांची काळजी घेतली जाते. आरोग्य मंत्रालयाच्या मार्गदर्शन सूचनांनुसार हे संपूर्ण स्वतंत्र रुग्णालय असावे किंवा रुग्णालायातील एखादा विभाग/वार्ड ज्याला वेगळे प्रवेशद्वार असेल.
परदेशातून येणाऱ्या नागरिकांसाठी आरोग्य आणि कुटुंब कल्याण मंत्रालयाने नव्या मार्गदर्शक सूचना जारी केल्या आहेत. या सूचना आपण पुढील लिंकवर बघू शकता:
https://www.mohfw.gov.in/pdf/Guidelinesforinternationalarrivals.pdf
देशांतर्गत प्रवासासाठी देखील आरोग्य आणि कुटुंबकल्याण मंत्रालयाकडून नव्या मार्गदर्शक सूचना जारी करण्यात आल्या आहेत . या सूचना पुढील लिंकवर बघता येतील.
https://www.mohfw.gov.in/pdf/Guidelinesfordomestictravel.pdf
आतपर्यंत देशातील एकूण 54,440 रुग्ण उपचारानंतर बरे झाले आहेत. गेल्या 24 तासात 2,657 रुग्ण उपचारानंतर बरे झाले. रुग्ण बरे होण्याचा दर 41.28% इतका आहे.
कालपासून देशात, 6,767 नव्या रुग्णांची भर पडली आहे. देशातील एकून कोविड रुग्णांची संख्या 1,31,868 असून त्यापैकी वैद्यकीय उपचारांखाली असलेल्या सक्रीय रुग्णांची संख्या 73,560 इतकी आहे.
इतर अपडेट्स:
- मिशन सागरचा एक भाग म्हणून, भारतीय नौदल जहाज केसरीने 23 मे 2020 रोजी पोर्ट लुईस मॉरिशसमध्ये प्रवेश केला. केंद्र सरकार कोविड -19 महामारीचा सामना करण्यासाठी शेजारी मित्र देशांना मदत पुरवत आहे, आणि या भारतीय नौदल जहाज केसरीने कोविड संबंधित आवश्यक औषधे आणि आयुर्वेदिक औषधांची एक खास खेप मॉरीशसच्या लोकांसाठी नेली आहे
- केंद्रीय आरोग्य सचिव प्रीती सुदान आणि आरोग्य आणि कुटुंबकल्याण मंत्रालयाचे विशेष अधिकारी, राजेश भूषण यांच्यासह,आरोग्य विभागातील अधिकाऱ्यांनी व्हिडीओ कॉन्फरन्सिंगच्या माध्यमातून एक उच्चस्तरीय बैठक घेतली. या बैठकीत, देशातील, सर्वाधिक कोविड रुग्ण असलेल्या 11 महानगरपालिका क्षेत्रातील प्रधान आरोग्य सचिव, नागरी विकास सचिव, महापालिका आयुक्त, आणि अभियान संचालकांसह त्या भागातील वरिष्ठ अधिकारी सहभागी झाले होते. आरोग्य विभागाचे अतिरिक्त सचिव, कामरान रिझवी देखील व्हिडीओ कॉन्फरन्सिंगच्या माध्यमातून बैठकीत सहभागी झाले होते.
महाराष्ट्र अपडेट्स
- महाराष्ट्रात 2,608 नवीन रुग्ण नोंद झाले आहेत. एकूण रुग्णसंख्या 47,190 झाली आहे त्यापैकी 32,201 सक्रिय रुग्ण आहेत मुंबई या हॉटस्पॉट मध्ये 1,566 नवीन केसेस नोंद झाल्या. शहरातील एकूण संख्या 28 634 झाली आहे.
युवा व्यवहार आणि क्रीडा मंत्रालय
पंतप्रधान नरेंद्र मोदी विजेत्यांना राष्ट्रीय युवा संसद फेस्टिव्हल 2019 पुरस्कार करणार प्रदान
नवी दिल्ली, 25 फेब्रुवारी 2019
पंतप्रधान नरेंद्र मोदी येत्या 27 फेब्रुवारीला विजेत्यांना राष्ट्रीय युवा संसद फेस्टिव्हल 2019 पुरस्कार प्रदान करणार आहेत. केंद्रीय युवा व्यवहार आणि क्रीडा राज्यमंत्री  राज्यवर्धन राठोड यांच्या हस्ते राष्ट्रीय युवा दिनानिमित्त 12 जानेवारी 2019 रोजी राष्ट्रीय युवा संसद फेस्टिव्हलचा प्रारंभ करण्यात आला होता. 18 ते 25 वयोगटातील युवकांना सार्वजनिक महत्वाचे मुद्दे कळावे तसेच सर्वसामान्य माणसाचा दृष्टीकोन जाणून घेता यावा, या हेतूने या फेस्टिव्हलचे आयोजन करण्यात आले आहे.
अशा उपक्रमांमुळे युवकांना नव भारताची ओळख होऊन 2022 पर्यंत नव भारताचे उद्दिष्ट साध्य करण्यासाठी योजना आखता येतील, असे पंतप्रधानांनी 31 डिसेंबर 2017 रोजी प्रसारित झालेल्या मन की बात मध्ये स्पष्ट केले होते. 22 व्या राष्ट्रीय युवा महोत्सवातही त्यांनी हा मुद्दा प्रकर्षाने मांडला होता.
राष्ट्रीय सेवा योजना आणि नेहरु युवा केंद्र यांनी संयुक्तरित्या या महोत्सवाचे आयोजन केले आहे. 18 ते 25 वयोगटातील युवकांना जिल्हा, राज्य आणि राष्ट्रीय पातळीवरील युवा संसदेत भाग घेण्यासाठी निमंत्रित करण्यात आले होते. राष्ट्रीय युवा संसद फेस्टिव्हल मधील राष्ट्रीय स्तरावरील अंतिम फेरीचे राज्यवर्धन राठोड यांच्या हस्ते उद्या उद्घाटन होणार आहे. सर्वोत्तम तीन वक्त्यांना पंतप्रधान नरेंद्र मोदी यांच्या हस्ते अनुक्रमे दोन लाख, दीड लाख आणि एक लाख रुपये रोख आणि प्रमाणपत्र प्रदान करण्यात येईल.
N.Sapre/J.Patankar/D. Rane
(Visitor Counter : 162